nuus Archives - Ons wyntjie
Botriver gooi flikkers met Barrels & Beards 2014
March 6, 2014 nuusBarton, Beaumont Wyne, botrivier, Eerstehoop, Feiteiras, Gabriëlskloof, Genevieve MCC, Goedvertrouw, Luddite, Maremanna, nuus, oesfees, overberg, Rivendell en Wildekrans., wynadmin
Na-oes wyne deel die kollig met wilde, woeste baarde
Saterdag, 5 April 2014
Vir die eiesoortige wynmakers van Botrivier in die Overberg beteken die aanbreek van hulle jaarlikse oesseisoen ‘n baardskeer-verbod gedurende hierdie uitmergelende tydperk. En vanjaar sal die welige obrengs van na-oes baarde en snorre weer spottend onthul word tydens hul gewilde Barrels & Beardsoesfees op Saterdag, 5 April 2014.
Oor die afgelope drie jaar het die Botriver Barrels & Beards homself gevestig as een van die mees pretlustige wynmakieties in die land, waartydens entoesiaste kan deel in die jongste wyn-pronkperde en vate vol vermaak in die geselskap van die bebaarde wingerd- en kelderdiensknegte van dié vooruitstrewende wynstreek.
Met die tema ‘The Good Old Way’, beloof die 2014 makietie vatproeë van die jongste koelklimaat wyne wat spruit vanuit die area asook ‘n verspotte ‘baard-parade’ – tot groot vermaak van geesdriftiges wat dan ook saam met erkende beoordelaars vir die beste baard in Botrivier sal stem.
Gaste sal ook weglê aan ‘n ‘van plaas tot tafel’ driegang aandete van unieke smake en produkte eie aan die kontrei, terwyl voetstamp musiekvermaak deur ‘n plaaslike marimba groep en die immer-groen boereorkes, Die Stoepsitters, ook op die kaarte is.
“Siende ons so half weggesteek lê tussen die Hemel en Aarde Vallei en Elgin, moet ons so bietjie anders as almal wees om die aandag te trek en so het die Barrels & Beards dus ontstaan. As dit kom by wyn moet ‘n mens nie te ernstig en wysneus wees nie en wat is dan nou lekkerder as om die einde van die oes met ‘n jolige opskop te vier!” gesels Penny Verburg van Luddite en voorsitter van die Botrivier Wynroete.
Die unieke Botrivier Wynroete, geleë net so oor ‘n uur se ry vanaf Kaapstad, is die tuiste van ‘n uiteenlopende boeket van wynkelders en produsente wat wissel van die historiese, meer tradisionele staatmakers tot ultra-moderne, glanskelders wat almal toegewyd is tot individualistiese, gehalte-gedrewe wyne.
Die kelders wat in die 2014 Barrels & Beards gaan deelneem sluit in Barton, Beaumont Wyne, Eerstehoop, Feiteiras, Gabriëlskloof, Genevieve MCC, Goedvertrouw, Luddite, Maremanna, Rivendell en Wildekrans. Hulle kelderskatte sal ook die aand te koop aangebied word.
Die geleentheid se borge sluit in Wesgro en Amorim Cork, Suid-Afrika se grootste, natuurlike kurkverskaffer, en die beste baard van die aand sal beloon word met of ‘n kajak, gholfsak of branderplank gemaak van kurk.
“Botrivier pronk as een van die mees gewildste wynlandbestemmings, te danke aan ons eie, unieke, meer rustiger manier van dinge doen. Ons nooi ieder en almal uit om te kom deel in ons ‘wolhaarstorie van ‘n ander kleur’ terwyl ons vir oulaas met ons woeste baarde en harige skeppings spog,” voeg Sebastian by.
Barrels & Beards 2014 vind plaas by Die Ou Skuur by Anysbos-plaas (op die Swartrivier pad, vanaf die N2 net duskant Botrivier) en begin om 5nm. Daar sal ook ‘n pendelbussie (vanaf die Botrivier Hotel) tydens die aand beskikbaar wees ter ondersteuning vanverantwoordelike alkoholgebruik.
Sitplek is beperk tot 200 gaste en as verlede jaar se Barrels & Beards, wat soos soetkoek uitverkoop het, enigsins ‘n indikasie is, moet jy sommer nou jou kaartjies bespreek. Die kaartjies kos R270 per persoon wat ‘n gratis vatproe van die jongste Botrivier wyne; ‘n soewenier wynglas; die aandete; musiekvermaak, asook hartlike plattelandse gasvryheid insluit.
Vir meer inligting oor die BotrivierBarrels & Beards oesfees of om jou kaartjies te bespreek skakel Nicolene Heyns bynicolene@botriverwines.co.za of skakel 082 852 6547. Of bly sommer vir die hele naweek en gaan loer opwww.botriverwines.com vir akkommodasie.